
****

**"בימים ההם בזמן הזה"**

**ערב יחידה בסימן גבורה לציון חג החנוכה**

**טקס הדלקת נרוץ לחנוכה בסימן "גבורה- בימים ההם בזמן הזה"**

חג החנוכה הוא תקופה מיוחדת להתאחד, להדליק נרות יחד ולציין את ערכי החג מתוך סיפורי הגבורה של המכבים "בימים ההם" וסיפורי הגבורה "בזמן הזה", מהתקופה שלנו, על הרקע ההיסטורי של כל אחד מהסיפורים ועל הערכים שעולים מתוך סיפורי הגבורה השונים.

מפקדים/ סג"ח יקרים!

ספר הבמה הזה נכתב על מנת לעזור לכם לנהל את ערב היחידה והדלקת הנרות בצורה הטובה ביותר:

**מה בערכה (כל אלה מצורפים בפורטל/ "חינוך בכף היד")?**

1. ספר במה להנחיית הערב.
2. הצעה לדבר מפקד על חנוכה.
3. קישור לסרטון על חנוכה "חגים על מדים".
4. קישורים לסרטוני גבורה.
5. מצגת רקע נלווית לטקס.
6. סרטון תמונות רצות + שירים לפתיחה ולסיום הערב.
7. מצגת (פתוחה) עם תמונות רצות- להוספת תמונות היחידה ועיצוב חופשי.
8. פלייליסט שירי חנוכה להורדה במחשב / קישור לפלייליסט ביוטיוב.

**מה יש לארגן מהיחידה?**

1. מקרן.
2. מסך.
3. רמקולים ומערכת הגברה.
4. מחשב מחובר למקרן.
5. טקס הדלקת נרות – נרות, חנוכייה, אמצעי להדלקת הנרות.
6. סופגניות או כיבוד אחר ברוח החג.
7. במידה והנכם בוחרים לנצל את המעמד ולציין בטקס גם מצטיינים/ העלאה בדרגה- לארגן כמה מילים על מצטיינים, מצגת נלווית, תעודות למצטיינים ודרגות מסודרות.

**דף רץ**

|  |  |  |  |  |  |
| --- | --- | --- | --- | --- | --- |
| **גורם מעביר** | **תוכן** | **מתחילת האירוע (דק')** | **משך (דק')** | **הקרנה** | **הערות למארגן האירוע** |
|  | **התכנסות+ שירי חנוכה ברקע** |  |  | שקופית 1 – שקופית רקע - "בימים ההם בזמן הזה- ערב יחידה בנושא הגבורה"  **או**  תמונות רצות+ שירים ברקע | המצגת, סרטון עם תמונות רצות ושירים או מצגת תמונות רצות מצורפת בפורטל (במחשב צבאי) או ב"חינוך בכף היד" (באזרחי).  קישור:  בהתאם למחשב |
| מנחה | מפקדים וחיילים יקרים, ערב טוב!  התכנסנו הערב באווירה משפחתית וחגיגית על מנת לציין את חג החנוכה, להדליק נר\_\_\_\_ של חנוכה ולאחל לכולם חג שמח.  בהדלקת נרות החנוכה אנו מגבירים אור על האפלה והחשיכה. כל אדם ומשפחה יתבוננו בנרות, וכל אחד ואחת יתנו להם את משמעותם. רבים יחשבו על הנס. אחרים יראו בו סמל לגבורה בימים ההם ובזמן הזה.  התנועה הציונית מראשיתה ראתה בחג החנוכה ובמרד המכבים הזדמנות מיוחדת לחנך דורות של צעירים על אתוס הגבורה, ולהעביר לדורות הבאים את המסר לפיו "אתם בני המכבים". כך הפך בציונות חג החנוכה לחג המכבים והגבורה.  במאמרים, בהגות ,בשירה ובשירי הילדים מהגן ועד הבגרות, חונכו ילדי ישראל על גבורת המכבים. הרצל עצמו סיים את ספרו מדינת היהודים במילים  "יהודים נפלאים יצמחו מן האדמה, שוב יקומו המכבים".  הערב נשמע על חג החנוכה, על סיפורים גבורה מהימים ההם ועד לזמן הזה. | 5 | 5 | שקופית 1 – שקופית רקע |  |
|  | **הקרנת סרטון "חגים במדים".** | 9 | 4 | שקופית 2 -  סרט חנוכה "חגים במדים" | קישור:  לחץ כאן כדי להגיע לסרטון.  קישור לסרטון:  בהתאם למחשב |
| מנחה | בסוף מלחמת העולם השנייה, חיילי הבריגדה, החטיבה היהודית הלוחמת, קוראים טקסט מיוחד במסיבת חנוכה, הם מכריזים:  "גבורה אחת בכל הדורות, לא פסקה ולא תפסק. היא הפועמת בקרבנו מן המכבים ועד היום. דור דור וגיבוריו, דור ומכביו, בדורינו – אנו המכבים".  המכבים, היוו ומהווים עבורנו השראה לערכי אהבת המולדת, הדבקות במשימה והחתירה לניצחון.  לאחר ששמענו על מעשי הגבורה "בימים ההם", נשמע כעת על סיפורי גבורה "בזמן הזה".  אבל ראשית - אני מתכבד/ת להזמין את \_\_\_\_\_\_\_\_ (המפקד/ת) לכמה מילים על החג. | 11 | 2 | שקופית 1 – שקופית רקע |  |
| מפקד | **אופציה 1-** דבר המפקד שנמצא בפורטל.  **אופציה 2-** דבר מפקד בהתאם לרצון המפקד והיחידה בהתאם למדיניות החג. | 16 | 5 | שקופית 1 – שקופית רקע | דבר מפקד נמצא בפורטל (במחשב צבאי) או ב"חינוך בכף היד" (באזרחי)  קישור לדבר המפקד:  בהתאם למחשב |
| מנחה | תודה רבה ל \_\_\_\_\_\_ (מפקד/ת)!  לאחר מלחמת יום הכיפורים, בו נלחמנו מעטים מול רבים. תושבי קיבוץ נווה איתן , שספגו מכה קשה, התגאו בלוחמי צה"ל ואמרו:  "מעשי הגבורה וההקרבה במלחמת יום הכיפורים, אין לתאר אותם, אלא לאורם של מופתים הסטורים, שמרד החשמונאים הוא העיקרי שבהם."  במובן מסוים, אנו, לוחמי צה"ל, ממשיכי הדור של המכבים. מעשי הגבורה לא נגמרו בתקופתם, אלא חוזרים ומתווספים למורשת המפוארת בשרשרת הדורות של העם היהודי.  **(רקע על סיפור הגבורה)**  בואו נצפה... | 18 | 2 | שקופית 1 – שקופית רקע | רקע על סיפורי הגבורה מתוך "מצפן מורשת" נמצאים בנספח א'. |
| מנחה | **אופציה 1 –** סיפור גבורה יחידתי – סרטון או קטע מפי אחד המפקדים  **אופציה 2 –** סרטון מתוך מצפן מורשת. |  | 5-10 | שקופית 3 – שקופית רקע  **או**  שקופית שעליה יש סרטון גבורה | סרטוני גבורה מתוך מצפן מורשת- פירוט בנספח א' |
| מנחה | מעשה גבורה הוא מעשה של בחירה ערכית. מעשה שבו האדם מתגבר על צרכים, על יצרים או על אינטרסים מידיים ומבצע פעולה לטובת הזולת או הכלל. בכל תקופה ולכל חברה ותרבות יש גיבורים שמוכנים לוותר ולשלם מחיר כדי להגשים את ערכיהן. גיבורים ומעשי גבורה כמו גבורת המכבים וכמו המעשה שצפינו בו , משמשים מופת חינוכי וחיוניים להמשכיותה של התרבות ולהנחלת המורשת לדורות הבאים |  | 2 | שקופית 1 – שקופית שעליה רשום "בימים ההם בזמן הזה- ערב יחידה בנושא הגבורה" |  |
| מנחה | **אופציה – הענקת תעודות מצטיינים / קבלת דרגות**  בערב זה התרגשנו בגבורת המכבים , וכעת אנחנו רוצים לנצל את האווירה המשפחתית והחגיגית להעניק הצטיינות/ קבלת דרגות .  **אופציה: כמה מילים על מצטיינים/ קבלת דרגה.** |  | 3-10 | שקופית 1 – שקופית רקע  **או**  שקופית 4 - פריסט "טקס מצטיינים" ושמות המצטיינים והדרגות | יש לדאוג לדרגות/ תעודות הצטיינות. |
|  | כעת אני שמח/ה להזמינכם להדלקת נרות יחידתית:  **"צריך שכל איש ידע ויבין שבתוך תוכו דולק נר ואין נרו שלו כנר חברו. ואין איש שאין לו נר. וצריך שכל איש ידע ויבין שעליו לעמול ולגלות את אור הנר ברבים, ולהדליקו לאבוקה גדולה ולהאיר את העולם כולו".** ~הרב קוק.  אני מתכבד/ת להזמין את \_\_\_\_\_\_\_ להדלקת הנרות . |  |  |  |  |
| נציג / רב היחידה / אחד המצטיינים | **דברי הנציג/ רב היחידה (דברי ברכה)** |  | 2 | שקופית 1 – שקופית רקע  שקופית 5– פריסט שעליו רשום "דבר רב היחידה" |  |
| נציג / רב היחידה/ אחד המצטיינים | **ברכות ההדלקה:**   1. 1. בָּרוּךְ אַתָּה ה' אֱ-לֹהֵינוּ מֶלֶךְ הָעוֹלָם אֲשֶׁר קִדְּשָׁנוּ בְּמִצְוֹתָיו וְצִוָּנוּ לְהַדְלִיק נֵר (שֶׁל) חֲנֻכָּה. 2. 2. בָּרוּךְ אַתָּה ה' אֱ-לֹהֵינוּ מֶלֶךְ הָעוֹלָם שֶׁעָשָׂה נִסִּים לַאֲבוֹתֵינוּ בַּיָּמִים הָהֵם בַּזְּמַן הַזֶּה. 3. **ביום הראשון של חנוכה בלבד:** 4. 3. בָּרוּךְ אַתָּה יְהֹוָה אֱלֹהֵינוּ מֶלֶךְ הָעוֹלָם שֶׁהֶחֱיָנוּ וְקִיְּמָנוּ וְהִגִּיעָנוּ לַזְּמַן הַזֶּה. |  | 5 | שקופית 6- שקופית שעליה רשום: "הדלקת נרות חנוכה" | יש לדאוג לחנוכייה, נרות ואמצעי להדלקת הנרות. |
|  | מצגת שירי חנוכה |  | 10 | שקופית 7 והלאה –  פריסט עם שירי חנוכה מעוז צור וכו' |  |
| מנחה | גבורת המכבים תמשיך ותאיר את דרכם של לוחמי צה"ל גבורתם היא נס לרגלינו ואנו גאים להיות נושאי הלפיד בביטחון ותקומת ישראל.  תודה לכולם על ההקשבה, מזמינים אתכם להתכבד בסופגניות  ערב טוב! |  | 2 | שקופית 10 - פריסט שעליו רשום "חג שמח"  **או**  תמונות רצות+ שירים ברקע | יש לדאוג לסופגניות או כיבוד אחר ברוח החג. |

**נספח א'- גבורה בת זמננו**

בקטע זה מתוך ערב היחידה אנו נציג סיפור גבורה בת זמננו .

ניתן לשלב סיפורים/סרטונים ממורשת היחידה, להזמין נציג מהיחידה לספר את סיפורו במידה ורלוונטי או להציג את אחד הסרטונים הבאים מתוך מצפן מורשת.

1. סרטוני גבורה מתוך מצפן מורשת:
2. **הסתערות בידיים חשופות: (משך הסרטון- 06:36)**

https://youtu.be/Hg4P4VI8S40 -לשנות את הקישורים במחשב הצבאי

21.7.2007. גבול רצועת עזה.

כוח מגדוד 12 של חטיבת גולני, בפיקודו של המ"פ סרן ניתאי עוקשי, הוקפץ לאירוע בטחוני בתוך הרצועה. הכוח המשיך להתקדם, כששני לוחמים נתקלו באש שנורתה אליהם מאחד המחבלים.

באותו הזמן שמעו ניתאי ויאיר את הירי, זיהו את המחבל השני, הסתערו לכיוונו והרגו אותו.

המחבל שנהרג נותר בעומק השטח, בעוד שהמחבל שנותר בחיים הסתתר והמשיך לזרוק רימונים לעבר הכוח.

סרן עוקשי זיהה אותו והסתער לכיוונו. ניתאי קפץ על המחבל במטרה לנטרל אותו ונאבק איתו עד שיאיר וקשר המ"פ חיסלו אותו.

סרן ניתאי עוקשי גילה במעשיו אומץ לב, מנהיגות, תושייה, נחישות ודוגמה אישית.

על כך הוענק לו צל"ש מפקד פיקוד הדרום.

1. **"חילוץ הטנק בשכם": (משך הסרטון- 06:29)**

https://youtu.be/M-dcsejaIvg

בתאריך י"א בחשוון התשס"ג (17 באוקטובר 2002), נקלע כוח מגדוד 82 למארב אשר כלל ירי והשלכת בקבוקי תבערה סמוך לקסבה בשכם. טנק מהגדוד נתקע עקב תקלה טכנית. לעבר הטנק הושלך כד תבערה והוא החל מתלקח. כתוצאה מהתלקחותו הופעלה מערכת כיבוי האש בתוך הצריח והצוות יצא מהטנק.

רב סמל מוטי עטון הצטרף ללא היסוס לצוות מפקד הפלוגה אשר הוקפץ למקום האירוע, הוא נכנס לתא נהג הטנק הבוער, כשהוא מסתכן בהרעלה, בכוויות ואף בפיצוץ. הוא שיחרר את בלמי הטנק במקצועיות ובנחישות. לאחר שחרור הבלם, החלו בגרירת הטנק. הטנק האמצעי היה הנגרר, הטנק הראשון היה המושך והטנק השלישי הבולם.

נהג הטנק הבולם איבד את ההכרה, ומוטי התנדב להחליפו ותפס את מקומו. מוטי הציל בפעולותיו את חיי חבריו לגדוד.

1. **"גבורתו של חובש": (משך הסרטון- 09:32)**

https://youtu.be/cRR5P5SPJo0

ינואר, 2009

גדוד חרוב מחטיבת כפיר מופעל בגזרת עזה במסגרת מבצע עופרת יצוקה. לעבר הכוח נורו מספר טילי אָר-פִּי-גִ'י ונפתחה אש מקלעים. מירי זה נפגעו רב-סרן רועי רוזנר ז"ל ושלושה מחייליו.

סמל-ראשון (מיל') מנחם ציק, חובש בפלוגה, רץ תחת אש וחתר למקום בו נפגע הכוח, הוא לא ראה לנגד עיניו את הסיכון, אלא רק את חייו של המ"פ וחבריו.

1. **"גדי והקרב בעמק הדותן": (משך הסרטון- 08:45)**

https://youtu.be/dekc8Kcy7oY

6.6.1967, מלחמת ששת הימים.

פלוגת טנקים של חיל השריון שהייתה בדרכה לעמק הדותן נתקלת בטנקים ירדניים.

סגן גדי רפן, מפקד אחת המחלקות, נטל את הפיקוד על הכוח לאחר שמפקד הפלוגה נפגע.

גדי המשיך בהסתערות וכבש את היעד, שהוקצה לפלוגתו. לאחר הכיבוש, גילה בטווח קרוב טנקי אויב ונכנס עמם לקרב נוסף. הטנק שלו נפגע מספר פעמים והתפוצץ. בהתפוצצות נקטעה ידו והוא נכווה כוויות קשות ביותר, בחלקים שונים בגופו.

למרות כאביו, ריכז את צוותי הטנקים שניצלו ודאג לפנות אותם לבית סמוך למקום הקרב עד לחילוצם.

על פעולותיו בקרב עוטר סגן רפן בעיטור הגבורה על גילוי כושר מנהיגות למופת, שליטה עצמית וסבילות.

1. **"לקטוע את הפיגוע": (משך הסרטון- 03:40)**

https://youtu.be/FRCt\_I53JDw

בתאריך כ"א בסיוון תשס"ח (02.07.2008), החייל משה פלסר בהיותו בחופשת רגילה, כשהיה לבוש בבגדים אזרחיים, הבחין לפתע בטרקטור המבצע פיגוע דריסה ברח' יפו בירושלים. החייל, בהיותו רכוב על אופניו, ואחר כך בריצה, התקרב ככל שניתן לעבר הטרקטור המפגע.

בשלב בו נהג הטרקטור התעלף, נתקע הטרקטור במעקה בטון ונעצר. מאבטח שהיה במקום מטפס על הטרקטור עם אקדח שלוף, סמל פלסר מטפס אחריו. המאבטח נכנס לתוך תא הנהג של הטרקטור, רכון לכיוון המחבל עם אקדח ולא יורה. בשלב זה, מגיע שוטר נוסף ומטפס על הטרקטור. נהג הטרקטור מתעורר מעלפונו וממשיך בנסיעה. סמל פלסר והשוטר נופלים אחורה מהטרקטור, מתעשתים ועולים שוב. הטרקטור ממשיך בנסיעתו ודורס אזרח נוסף. החייל שולף את אקדחו של המאבטח ומעל ראשו יורה במחבל 4 יריות בראשו ובכך מסיים את האירוע. סמל משה פלסר הראה במעשיו אומץ לב, אלתור, יוזמה ותושייה. על מעשיו אלה קיבל את צל"ש מפקד פיקוד הצפון אלוף גדי אייזנקוט ספטמבר 2009.